CELEX: 22010D0055
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 55/2010 tat- 30 ta' April 2010 li temenda l-Anness XX (Ambjent) tal-Ftehim taż-ŻEE

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 55/2010
      tat-30 ta' April 2010
      li temenda l-Anness XX (Ambjent) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 27/2010 tat-12 ta' Marzu 2010 (1).
               
            
                  (2)
               
               
                  Id-Direttiva 2007/2/KE tal-Parlament Ewropew u tal-Kunsill tal-14 ta' Marzu 2007 li tistabbilixxi Infrastruttura għall-Informazzjoni dwar l-Ispazji fil-Komunità Ewropea (INSPIRE) (2) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiddaħħal wara l-punt 1i (Direttiva 2004/35/KE tal-Parlament Ewropew u tal-Kunsill) tal-Anness XX tal-Ftehim:
      
                  “1j.
               
               
                  
                     32007 L 0002: Id-Direttiva 2007/2/KE tal-Parlament Ewropew u tal-Kunsill tal-14 ta' Marzu 2007 li tistabbilixxi Infrastruttura għall-Informazzjoni dwar l-Ispazji fil-Komunità Ewropea (INSPIRE) għandha tiġi inkorporata fil-Ftehim, (ĠU L 108, 25.4.2007, p. 1).
                  Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bit-tibdil li ġej:
                  
                              (a)
                           
                           
                              Fir-rigward tal-Istati tal-EFTA, il-limiti taż-żmien imsemmija fl-Artikoli 6(a), 6(b) u 7(3) għandhom jinftiehmu b'tali mod li se jkollhom effett mid-data tad-dħul fis-seħħ tad-Deċiżjoni(jiet) tal-Kumitat Konġunt taż-ŻEE li tinkorpora u timplimenta r-regoli msemmija f'dawk l-Artikoli fil-Ftehim taż-ŻEE.
                           
                        
                              (b)
                           
                           
                              Fir-rigward tal-Istati tal-EFTA, il-limiti fiż-żmien imsemmija fl-Artikoli 21(2), 21(3) u 24(1), li għandhom effett mid-data li fiha d-Direttiva tidħol fis-seħħ, għandhom jinftehmu b'tali mod li se jkollhom effett mid-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 55/2010 tat-30 ta' April 2010 li tinkorpora u timplimenta r-regoli msemmija f'dawk l-Artikoli fil-Ftehim taż-ŻEE.”
                           
                        
            Artikolu 2
      Id-dokumenti testwali tad-Direttiva 2007/2/KE, li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar l-1 ta' Mejju 2010, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 143, 10.6.2010, p. 20.
      
         (2)  ĠU L 108, 25.4.2007, p. 1.
      
         (*)  M’huma indikati l-ebda rekwiżiti kostituzzjonali.